Jue (karalystė)
Jue (kin. 越, pinyin: Yuè, senasis tarimas *[ɢ]ʷat), dar žinoma kaip Jujue (kin. 於越, pinyin: Yúyuè), – istorinė valstybė, egzistavusi VII a. pr. m. e. – 334 m. pr. m. e. Istorinės Kinijos pietrytinėje dalyje. Centrinės jos teritorijos užėmė Jangdzės upės žemupį, t. y. dabartinę Džedziango provinciją. Iš dalies valstybė sutapo su Jang provincija, viena iš devynių tradicinių kinų pasaulio provincijų.